โครงการเสริมสร้างคุณธรรม จริยธรรม และสร้างความโปร่งใส
เพื่อเพิ่มประสิทธิภาพการปฏิบัติงาน ประจำปีงบประมาณ พ.ศ. ๒๕๖๒
เทศบาลตำบลอ่าวพะยูน อำเภอปากพะยูน จังหวัดพัทลุง
-----------------------------------------
๑.  หลักการและเหตุผล 


 องค์กรปกครองส่วนท้องถิ่น ส่วนใหญ่ถูกมองจากหน่วยงานอื่น ๆ และบุคคลภายนอกในเรื่องเกี่ยวกับการทุจริตคอร์รัปชั่น ความไม่โปร่งใสในการทำงาน จึงจำเป็นอย่างยิ่งที่จะต้อง สร้างจิตสำนึกด้านคุณธรรม จริยธรรม การทำงานที่โปร่งใส โดยเฉพาะผู้บริหาร พนักงานเทศบาล พนักงานครูเทศบาล ลูกจ้างประจำ พนักงานจ้าง ผู้ซึ่งมีบทบาทสำคัญในการปฏิบัติหน้าที่ตามนโยบายและการให้บริการแก่ประชาชน ผู้บริหาร พนักงานเทศบาล พนักงานครูเทศบาล ลูกจ้างประจำ พนักงานจ้าง ควรมีเครื่องมือในการสร้างจิตสำนึกที่จะนำไปสู่คุณธรรม จริยธรรม และความโปร่งใสในการปฏิบัติงาน โดยอาศัยหลักสำคัญ สี่ประการ คือ หนึ่ง การปลูกฝังคุณธรรม จริยธรรมและความโปร่งใส สอง หิริโอตัปปะ มาตรการ ที่ช่วยสร้างคุณธรรม จริยธรรม สาม หลักธรรมในการปฏิบัติงานของเจ้าหน้าที่ของรัฐ สี่ แนวคิด แนวนโยบาย และกฎหมายในการส่งเสริมคุณธรรม จริยธรรมและความโปร่งใส หากผู้บริหาร พนักงานเทศบาล พนักงานครูเทศบาล ลูกจ้างประจำ พนักงานจ้าง ทุกคนนำหลักธรรม จริยธรรม ซึ่งเป็นหัวใจสำคัญมาประพฤติปฏิบัติได้อย่างเป็นรูปธรรม และจริงจังแล้ว จะทำให้เกิดประโยชน์ต่อประเทศชาติ และลดปัญหาการทุจริตคอร์รัปชั่นที่เกิดขึ้นได้อย่างแท้จริง


การพัฒนาองค์กรให้ก้าวหน้าและสามารถก้าวพ้นทุกวิกฤต และก้าวทันพัฒนาการต่าง ๆ ของระเบียบ กฎหมายใหม่ ๆ ของท้องถิ่น รากฐานที่สำคัญจากการพัฒนาองค์กร คือ การพัฒนาบุคลากร ให้เป็นคนดีมีคุณธรรม ซึ่งมีความเกี่ยวข้องโดยตรงกับการพัฒนาคุณธรรมจริยธรรมของคนในองค์กร ซึ่งได้รับมอบหมายภารกิจในการให้บริการสาธารณะแก่ประชาชน ใช้อำนาจที่ได้รับมอบหมายจากรัฐในการปฏิบัติงานโดยความซื่อสัตย์ โปร่งใสและต้องรับผิดชอบ ดูแลจัดการ ตัดสินใจเกี่ยวกับการให้บริการสาธารณะ การจัดการทรัพยากรของชาติให้เกิดประโยชน์สูงสุดต่อประชาชนและต่อประเทศชาติ


คณะรัฐมนตรีในการประชุมเมื่อวันที่ ๒๖ สิงหาคม ๒๕๕๑ มีมติเห็นชอบในหลักการเกี่ยวกับยุทธศาสตร์การส่งเสริมคุณธรรม จริยธรรมในภาครัฐไว้ ๕ ยุทธศาสตร์และยุทธศาสตร์ที่ ๔ การส่งเสริมคุณธรรมในองค์กรเพื่อเป็นต้นแบบให้ข้าราชการได้เรียนรู้และปฏิบัติตาม โดยได้กำหนดแนวทางการส่งเสริม พัฒนาคุณธรรม จริยธรรมและจรรยาบรรณข้าราชการและเจ้าหน้าที่ของรัฐ ตามกลุ่มเป้าหมาย ด้วยวิธีการและรูปแบบ ที่หลากหลาย และดำเนินการอย่างต่อเนื่องมีการวัดผลในเชิงรูปธรรม


จากหลักการและเหตุผลดังกล่าว เทศบาลตำบลอ่าวพะยูน จึงเล็งเห็นความสำคัญในการพัฒนาบุคลากรในสังกัด เพื่อให้ตระหนักรู้ถึงการสร้างจิตสำนึก ให้มีคุณธรรม จริยธรรม และปฏิบัติงานด้วยความโปร่งใส ซื่อสัตย์ สุจริต รวมทั้งมีการปรับเปลี่ยนกระบวนทัศน์ วัฒนธรรมค่านิยม ด้วยการมีจิตสำนึกที่ดีในการปฏิบัติงาน ประพฤติปฏิบัติตนเป็นแบบอย่างที่ดีแก่ประชาชน จึงได้จัดทำโครงการเสริมสร้างคุณธรรม จริยธรรมและปฏิบัติหน้าที่ด้วยความโปร่งใส เพื่อเพิ่มประสิทธิภาพการปฏิบัติงานและประโยชน์สุขของประชาชน ขึ้น
๒.  วัตถุประสงค์


๒.๑  เพื่อปลูกจิตสำนึกให้บุคลากรในสังกัดเทศบาลตำบลอ่าวพะยูน มีคุณธรรม จริยธรรม สร้างความโปร่งใสในการปฏิบัติงาน ทั้งยังทำให้เกิดความเข้าใจในการปฏิบัติงานและการประสานงานกับหน่วยงานอื่น
- ๒ -



๒.๒  เพื่อให้บุคลากรในสังกัดเทศบาลตำบลอ่าวพะยูน ได้รับการพัฒนาจิตใจ และพัฒนาตนเองให้มีจิตสาธารณะเกิดความสำนึกร่วม ในการเสริมสร้างสังคมแห่งคุณธรรมและสมานฉันท์ ประพฤติตน เป็น
พลเมืองดี สร้างประโยชน์ให้แก่ครอบครัว ประชาชน และประเทศชาติ สร้างจิตสำนึกในการกระทำความดี รู้จักการให้ การเสียสละและการบำเพ็ญสาธารณะประโยชน์ร่วมกัน


๒.๓  เพื่อเป็นการสร้างภาพลักษณ์ที่ดีของเทศบาลตำบลอ่าวพะยูน ในการเสริมสร้างคุณธรรม จริยธรรม ยึดหลักธรรมาภิบาล และสร้างความโปร่งใสในการปฏิบัติงาน
๓.  เป้าหมาย


๓.๑  เชิงปริมาณ



คณะผู้บริหาร สมาชิกสภาเทศบาล พนักงานเทศบาล ลูกจ้างประจำ และพนักงานจ้าง รวมทั้งสิ้นจำนวน ๔๙ คน 


๓.๒  เชิงคุณภาพ



ป้องกันปัญหาการร้องเรียนและข้อผิดพลาดในการปฏิบัติงานและความล่าช้าในการทำงาน 
๔.  วิธีการดำเนินงาน


๔.๑  เสนอโครงการเพื่อพิจารณาอนุมัติ


๔.๒  ประชุมชี้แจง โดยใช้เวลาหลังเคารพธงชาติชี้แจงกิจกรรมและปฏิทินการดำเนินกิจกรรม


๔.๓  ดำเนินกิจกรรมตามโครงการ ตามปฏิทินกิจกรรม เข้าแถวเคารพธงชาติ สวดมนต์ไหว้พระ ทุกเช้าวันจันทร์ ที่ ๑ และ ๓ ของทุกเดือน ฟังแนวคิด นโยบายจากคณะผู้บริหาร ปลัดเทศบาล ด้านการบริหารงาน การปฏิบัติงาน เน้นเรื่องคุณธรรม จริยธรรม ธรรมาภิบาล และความโปร่งใสในการปฏิบัติงานและการปฏิบัติตน รวมถึงเรื่องของความเสี่ยงต่าง ๆ ที่อาจทำให้องค์กรเสียหาย รวมถึงเรื่องผลประโยชน์ทับซ้อน แจ้งหรือชี้แจงหัวข้องานของแต่ละหน่วยงาน ติดตามงานที่เร่งด่วน หรือมีปัญหา พูดคุยแลกเปลี่ยนเรื่องอื่น ๆ กิจกรรม
ต่าง ๆ เช่น ร่วมทำความสะอาด ฯลฯ รวมระยะเวลา ในการทำกิจกรรมในแต่ละครั้งประมาณ ๓๐ นาที 


๔.๔  สรุปผลการดำเนินงานตามโครงการ รายงานผู้บริหาร ภายในเดือนตุลาคม ๒๕๖๒
๕. ระยะเวลาและสถานที่ดำเนินการ


เป็นโครงการต่อเนื่อง เริ่ม ตุลาคม ๒๕๖๑ ถึง ๓๐ กันยายน ๒๕๖๒ ระยะเวลา ๑๒ เดือน ทำกิจกรรมต่อเนื่อง จำนวน  ๒๐  ครั้ง ณ สำนักงานเทศบาลตำบลอ่าวพะยูน ตามปฏิทินการปฏิบัติกิจกรรม


ปฏิทินปฏิบัติกิจกรรม ระยะเวลาดำเนินกิจกรรม ตุลาคม ๒๕๖๑ ถึง ๓๐ กันยายน ๒๕๖๒
	เดือน
	ต.ค.๖๑
	พ.ย.๖๑
	ธ.ค.๖๑
	ม.ค.๖๒
	ก.พ.๖๒
	มี.ค.๖๒
	เม.ย.๖๒
	พ.ค.๖๒
	มิ.ย.๖๒
	ก.ค.๖๒
	ส.ค.๖๒
	ก.ย.๖๒
	จำนวน(ครั้ง)

	วันที่
	๑
	๕
	๓
	๗
	๔
	๔
	๑
	-
	๓
	๑
	๕
	๒
	๑๑

	วันที่
	-
	๑๙
	๑๗
	๒๑
	๑๘
	๑๘
	-
	-
	๑๗
	๑๕
	๑๙
	๑๖
	๙

	รวม(วัน)
	๑
	๒
	๒
	๒
	๒
	๒
	๑
	-
	๒
	๒
	๒
	๒
	๒๐


- ๓ -
๖.  หน่วยงานที่รับผิดชอบ


งานการเจ้าหน้าที่ ฝ่ายอำนวยการ สำนักปลัดเทศบาลตำบลอ่าวพะยูน 
๗.  งบประมาณ


ไม่มีค่าใช้จ่ายในการดำเนินงาน
๘.  ผลที่คาดว่าจะได้รับ


๘.๑  พนักงานเจ้าหน้าที่เทศบาลตำบลอ่าวพะยูน ปฏิบัติงานอย่างมีคุณธรรม สร้างความโปร่งใส เกิดความเข้าใจในการปฏิบัติงานและการประสานงานกับหน่วยงานอื่น ลดปัญหาเกี่ยวกับการขัดแย้งในหน่วยงาน


๘.๒  พนักงานเจ้าหน้าที่เทศบาลตำบลอ่าวพะยูน ได้รับการพัฒนาจิตใจ และพัฒนาตนเองให้มีจิตสาธารณะเกิดความสำนึกร่วมในการเสริมสร้างสังคมแห่งคุณธรรมและสมานฉันท์ ประพฤติตนเป็นพลเมืองที่ดี สร้างประโยชน์ให้แก่ ครอบครัว ประชาชน และประเทศชาติ สร้างจิตสำนึกในการกระทำความดี รู้จักการให้ การเสียสละและการบำเพ็ญสาธารณะประโยชน์


๘.๓  เพื่อเฝ้าระวังการปฏิบัติงานที่มีความเสี่ยง หรือเกิดความเสียหายแก่องค์กรรวมถึงการเฝ้าระวังเรื่องผลประโยชน์ทับซ้อนภายในเทศบาลตำบลอ่าวพะยูน


๘.๔ เพื่อเป็นการสร้างภาพลักษณ์ที่ดีของเทศบาลตำบลอ่าวพะยูน ในการเสริมสร้างคุณธรรม จริยธรรม ยึดหลักธรรมาภิบาล และสร้างความโปร่งใสในการปฏิบัติงาน
๙.  การประเมินผล


ประเมินผลการดำเนินงานเมื่อสัปดาห์สุดท้ายของปีงบประมาณ ๒๕๖๒ โดยบันทึกสรุปผลการดำเนินงาน 



ลงชื่อ





ผู้เขียนและเสนอโครงการ
(นางสาวมนสิกาน  ทองราช)
หัวหน้าฝ่ายอำนวยการ



ลงชื่อ





ผู้เห็นชอบโครงการ
(นางพนิดา  เมฆเฉลิม)
ปลัดเทศบาลตำบลอ่าวพะยูน



ลงชื่อ





ผู้อนุมัติโครงการ
(นางอทิติ  เมฆสุวรรณ)
นายกเทศมนตรีตำบลอ่าวพะยูน
